ขอบคุณใน Social Media ขอบคุณตัวเป็นๆ ตัวอย่างคำขอบคุณ
ถ้าคุณใช้ social media เป็นประจำ นอกจากเพื่อนซี้และครอบครัวแล้ว ก็แน่นอนว่าต้องมีคำอวยพรของเพื่อนเก่า คนรู้จัก กระทั่งคนที่จำไม่ค่อยได้ว่าเป็นใคร (สำหรับคนที่แอดเขาไปทั่ว) ปะปนมาด้วย เดี๋ยวนี้หลายคนเขาก็ไม่ซีเรียสเรื่องต้องให้คุณตอบรายตัว เพราะฉะนั้นที่คนนิยมทำกันก็คือโพสต์ขอบคุณโดยรวม ที่ทุกคนอุตส่าห์มาอวยพรวันเกิดให้คุณ จะได้ไม่ลืมไลค์ลืมเม้นท์ใครให้เคืองกัน ตัวอย่างคำขอบคุณก็เช่น   ขอบคุณทุกคนมากน้าที่แวะมาอวยพร! ปีนี้มีความสุขสุดๆ ไปเลย! เกิดมาคนเดียวแต่ได้รู้จักเพื่อนดีๆ เต็มไปหมด ขอบคุณทุกคนมากๆ สำหรับคำอวยพรปีนี้ :) วัน นี้ วัน เกิด เรา พิมพ์ ตาม ใจ ชอบ ได้ ไม่ ว่า กัน นะ ขอบคุณทุกคนมากจ้าที่มาอวยพร! ถ้ายังไม่โดนใจ ลองเลื่อนไปอ่าน "ตัวอย่างคำขอบคุณ" ข้างล่างเพิ่มเติมเลย ถ้าอยากขอบคุณแบบชัดเจนเห็นภาพกันไปเลย ก็ถ่ายรูปตัวเองกำลังยิ้มแป้น ใส่หมวกปาร์ตี้ ข้างหน้ามีเค้กวันเกิด ของขวัญ หรืออะไรก็ว่าไป แล้วโพสต์พร้อมคำขอบคุณสั้นๆ แบบเหมารวมทุกคนเลย อย่างน้อยก็ดูว่าคุณพยายามและจริงจังจริงใจในการขอบคุณ แต่จริงๆ แล้วทำง่ายนิดเดียว ถ้ามีใครโพสต์ยาวเด่นเป็นสง่าอยู่คนเดียว แถมใส่อารมณ์เต็มที่ ก็คงต้องตอบเขาเป็นการส่วนตัวแล้วล่ะ ให้คอมเมนท์ไปที่เขาอย่างน้อย 3 ประโยค หรือจะส่งเมสเสจไปแทนก็ได้ แต่ไม่ถึงขั้นต้องตามไปโพสต์ขอบคุณในหน้าวอลล์เขานะ   ถ้าเป็นพวกญาติผู้ใหญ่ หรือคนที่ไม่ค่อยใช้ "เทคโนโลยี" และโซเชียลมีเดียทั้งหลาย พวกนี้มักคาดหวังให้คุณตอบกลับเขาเป็นคนๆ ไป ใช้การขอบคุณเป็นโอกาสให้ได้กลับไปพูดคุยกับเพื่อนเก่าที่ไม่ได้เจอกันมานานซะเลย แค่โพสต์หรือเม้นท์สั้นๆ ก็ได้ไม่เป็นไร อย่างที่บอกว่าคุณไม่จำเป็นต้องขอบคุณทุกคนเป็นการส่วนตัวหรือเรียงตัว แต่ถ้ามีเวลาหรืออยากทำ ก็ไล่ "Like" แต่ละโพสต์ใน Facebook หรือตอบกลับคำอวยพรของเขาใน social media อื่นๆ ได้ แต่แค่สั้นๆ ก็พอ เช่น "ขอบคุุณที่ยังคิดถึงกันนะ!" หรือ "แต๊งกิ้วจ้า ดีใจจัง!" ถ้าเป็นไปได้ ใครให้ของขวัญคุณ กระทั่งตั้งใจอวยพรเป็นพิเศษ คุณควรไปขอบคุณด้วยตัวเอง อย่างถ้าเพื่อนหรือกลุ่มเพื่อนให้ของขวัญ คุณก็ต้องใส่ใจและสนใจในของขวัญนั้นและตัวเขา ยิ้มตอบ จ้องตา แล้วกล่าวคำขอบคุณ เช่น   เราชอบการ์ดวันเกิดมากเลย รู้สึกมีกำลังใจขึ้นมาเลย รู้เปล่าเราอยากได้ (ของขวัญ) มานานแล้ว! รู้ใจกันตลอดเลย ถ้ายังไม่โดนใจ ลองเลื่อนไปอ่าน "ตัวอย่างคำขอบคุณ" ข้างล่างเพิ่มเติมเลย พวกญาติผู้ใหญ่และพี่ๆ ที่รู้จัก มักคาดหวังให้คุณส่งการ์ดหรือจดหมายขอบคุณตอบกลับเวลาเขาเป็นฝ่ายส่งของมาให้ พยายามเขียนตอบด้วยลายมือตัวเองจะดีที่สุด จะขอบคุณสั้นๆ ก็ได้ไม่เป็นไร แต่อยากให้คุณใส่ใจในการเขียนมากขึ้น ถ้าอีกฝ่ายเขาดีต่อคุณมาโดยตลอด  ถ้ายังไม่โดนใจ ลองเลื่อนไปอ่าน "ตัวอย่างคำขอบคุณ" ข้างล่างเพิ่มเติมเลย เขาอุตส่าห์ส่งของขวัญ การ์ด หรือคำอวยพรมา คุณควร "เจาะจง" ขอบคุณเป็นคนๆ ไป อาจจะเกริ่นถึงของขวัญ การ์ด หรือคำอวยพรของเขาก่อน เช่น คุณกะจะใช้ของขวัญนั้นยังไง หรือ "ชอบมาก จะใช้ไปนานๆ เลย" เป็นต้น อย่าติหรือวิจารณ์ของขวัญที่เขาให้มา พูดเรื่องน่าอาย ผิดพลาด หรืออะไรที่ไม่ควรพูด เพราะอาจทำให้เขาเสียใจ ถ้าคุณไม่ชอบของขวัญก็แค่ขอบคุณไปเฉยๆ หรือพยายามหาจุดเด่นจุดดีของสิ่งนั้นมาเขียนแทนก็ได้ ให้เขารู้ว่าเขาช่างแสนดีและน่ารักแค่ไหนที่อุตส่าห์คิดถึงคุณ และคุณรู้สึกดีใจขนาดไหน จะใช้คำแบบเฉพาะเจาะจงเหมาะกับเพื่อนคนนั้น หรือใช้ตัวอย่างต่อไปนี้ก็ได้   ขอบคุณมากจ้า สมพรปากนะ! ขอบคุณมากนะคะ ชีวิตหนูดีได้แบบทุกวันนี้ก็เพราะมีพี่นี่แหละ โคตรดีใจเลยที่มีเพื่อนอย่างพวกแก เพื่อนดีกว่านี้มีอีกมั้ยเนี่ย บอกให้เพื่อนรู้ว่าคุณขอบคุณและซาบซึ้ง และมีเขาเป็นเพื่อนทำให้ชีวิตคุณดี๊ดี เช่น   รู้เปล่าเมสเสจแกทำฉันยิ้มแก้มแตกไปทั้งวัน ดีใจที่ได้คุยกันนะ ขอบคุณมากเลยสำหรับคำอวยพร ถ้าคำขอบคุณธรรมดามันแมสเกินไป ก็ต้องสรรหาคำเด่นๆ โดนๆ มาใช้แทน เช่น   ถ้าสายฮาก็ "แต๊งกิ้วแก ดีใจสุดๆ แกเม้นท์ตอน 07:26 pm พอดี เดี๋ยวขอจดไปซื้อเลขท้ายแพร๊บ"  ถ้าออกอินเตอร์ (สายฝ.) ก็ขอบคุณ "หลายๆ ภาษา" ซะเลย ประมาณว่า Salamat!, Foole tunk! หรืออะไรก็ได้ที่ชอบ ไป Google เอาเลย ตอบเป็นคลิป แค่เข้า Youtube ก็เจอคลิป "thank you" เป็นร้อยคลิป หรือจะดึงฉากเด่นในหนัง MV หรือคลิปสัตว์ต่างๆ มาใช้แทนก็ไม่ว่ากัน บางทีก็ไม่ต้องเล่นท่ายากหรือลีลาเยอะ แค่ขอบคุณไปตรงๆ อย่างจริงจังและจริงใจ ที่เพื่อนดีกับคุณมาตลอด ไม่ใช่แค่วันนี้ ลองเอาประโยคข้างล่างไปดัดแปลงเพิ่มเติมเหตุการณ์ในชีวิตคุณดู จะได้ซึ้งกินใจกว่าเดิม   ปกติก็ชีวิตดี๊ดีทุกวันอยู่แล้ว เพราะมีแต่เพื่อนแล้วก็คนดีๆ ในชีวิต แต่วันนี้มันสุดมาก ทั้งยิ้มทั้ง (น้ำตา) ซึมจนอธิบายไม่ถูก ขอบคุณทุกคนมากเลยที่ไม่ลืมกัน และทุกคนก็คือคนสำคัญที่เราไม่เคยลืมเหมือนกัน ไม่ใช่แค่วันนี้แต่ทุกๆ วันเลย"  บอกเลยปีที่ผ่านมานี่หนักมาก แต่เพราะที่บ้านกับเพื่อนๆ คอยผลักคอยดัน (คอยถีบ 555) ถึงได้ผ่านมาได้ในที่สุด บอกเลยว่าจนตายก็ไม่มีทางลืมสิ่งที่ทุกคนทำให้ ปีนี้กำลังใจเต็มเปี่ยมพร้อมลุยแน่นอน ขอบคุณล้านครั้งค่ะ
โพสต์ขอบคุณรวบยอดทีเดียว. โพสต์รูปแทน (แล้วแต่ชอบ). ตอบเฉพาะคนที่โพสต์ยาวกว่าชาวบ้าน. ตอบทุกโพสต์สั้นๆ (ไม่จำเป็น). ไปขอบคุณด้วยตัวเอง. ส่งการ์ดหรือจดหมายตอบกลับ. อย่าขอบคุณส่งๆ. ขอบคุณแบบใจเขาใจเรา. กล่าวคำชม. บอกให้เขารู้ว่าคุณซึ้งใจ. ใช้คำโดนๆ. ขอบคุณอย่างจริงจังและจริงใจ.
https://www.wikihow.com/Respond-when-Someone-Wishes-You-Happy-Birthday https://www.wikihow.com/Respond-when-Someone-Wishes-You-Happy-Birthday https://www.wikihow.com/Respond-when-Someone-Wishes-You-Happy-Birthday
On Social Media In Person Example Responses